《送汪朝宗四首 其二》
明代·陶安

王夏诸贤俊，烦君寄好音。数书飞示我，千里见同心。

宾幄谋猷远，经筵启沃深。金华山水地，何日共豋临。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。